Օլիգոպոլիաների և մենաշնորհների մասին․ Տիգրան Սարգսյանի խոսքով, կառավարությունն ընդունում է, որ այդ խնդիրը կա և լուրջ խոչընդոտ է Հայաստանի տնտեսության համար: Սակայն դրա դեմ պայքարի ծրագիր կա, որը հետևողականորեն կյանքի է կոչվում, ասում է նա, նշելով, որ այդ պայքարի մասին կարելի է դատել որոշ օլիգարխների կողմից ֆինանսավորվող ԶԼՄ-ների հրապարակումներից: Եթե դրանք կան, ուրեմն ցավոտ կետի ենք կպել, ասում է Տիգրան Սարգսյանը՝ հավելելով, որ զուգահեռաբար քայլեր են արվում փոքր և միջին բիզնեսի զարգացման համար, քանի որ հենց դա է Հայաստանի ապագան․ - «Եթե այս խնդիրը չլուծեցինք, մենք կվտանգենք մեր պետության ապագան»: